title: 2018 m. liepos 11 d. Komisijos įgyvendinimo reglamentas (ES) 2018/983 dėl leidimo naudoti benzenkarboksirūgštį kaip retesnių rūšių penimųjų ir reprodukcinių kiaulių pašarų priedą (leidimo turėtojas – „DSM Nutritional Products Sp. z o. o.“) (Tekstas svarbus EEE.)

text:
12.7.2018

                  LT

                  Europos Sąjungos oficialusis leidinys

                  L 176/17

            KOMISIJOS ĮGYVENDINIMO REGLAMENTAS (ES) 2018/983
      2018 m. liepos 11 d.
      dėl leidimo naudoti benzenkarboksirūgštį kaip retesnių rūšių penimųjų ir reprodukcinių kiaulių pašarų priedą (leidimo turėtojas – „DSM Nutritional Products Sp. z o. o.“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti benzenkarboksirūgštį kaip retesnių rūšių penimųjų ir reprodukcinių kiaulių pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti benzenkarboksirūgštį kaip retesnių rūšių penimųjų ir reprodukcinių kiaulių pašarų priedą, skirtiną prie priedų kategorijos „zootechniniai priedai“;

                  (4)

                  tą priedą Komisijos reglamentu (EB) Nr. 1730/2006 (2) jau leista naudoti kaip pašarų priedą nujunkytiems paršeliams, Komisijos reglamentu (EB) Nr. 1138/2007 (3) – penimosioms kiaulėms ir Komisijos įgyvendinimo reglamentu (ES) 2016/900 (4) – paršavedėms;

                  (5)

                  Europos maisto saugos tarnyba (toliau – Tarnyba) 2017 m. rugsėjo 28 d. priimtoje nuomonėje (5) padarė išvadą, kad siūlomomis naudojimo sąlygomis benzenkarboksirūgštis nedaro nepageidaujamo poveikio žmonių sveikatai ar aplinkai ir kad ji gali sumažinti retesnių rūšių kiaulių šlapimo pH. Tačiau saugos riba nujunkytiems paršeliams nenustatyta, todėl Tarnyba negalėjo ekstrapoliuoti išvados dėl saugos retesnių rūšių nujunkytiems paršeliams. Todėl buvo nustatyta, kad priedas yra saugus retesnių rūšių penimosioms ir reprodukcinėms kiaulėms. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (6)

                  benzenkarboksirūgšties vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (7)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. liepos 11 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  2006 m. lapkričio 23 d. Komisijos reglamentas (EB) Nr. 1730/2006 dėl leidimo naudoti benzenkarboksirūgštį (VevoVitall) kaip pašarų priedą (OL L 325, 2006 11 24, p. 9).

         (3)  2007 m. spalio 1 d. Komisijos reglamentas (EB) Nr. 1138/2007 dėl leidimo naujai paskirčiai naudoti benzenkarboksirūgštį (VevoVitall) kaip pašarų priedą (OL L 256, 2007 10 2, p. 8).

         (4)  2016 m. birželio 8 d. Komisijos įgyvendinimo reglamentas (ES) 2016/900 dėl leidimo naudoti benzenkarboksirūgštį kaip paršavedžių pašaro priedą (leidimo turėtojas – „DSM Nutritional Product Sp. z o. o.“) (OL L 152, 2016 6 9, p. 18).

         (5)  EFSA Journal 2017;15(10):5026.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Veikliosios medžiagos mg/kg visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: kiti zootechniniai priedai (šlapimo pH mažinimas)

                     4d210

                     „DSM Nutritional Products Sp. z o. o“

                     Benzenkarboksirūgštis

                        Priedo sudėtis

                     Benzenkarboksirūgštis (≥ 99,9 %)

                        Veikliosios medžiagos apibūdinimas

                     Benzenkarboksilo rūgštis, fenilkarboksilo rūgštis,
                     C7H6O2

                     CAS numeris 65–85–0
                     Didžiausias leidžiamas priemaišų kiekis:

                                 ftalio rūgštis: ≤ 100 mg/kg

                                 bifenilas: ≤ 100 mg/kg

                        Analizės metodas
                         (1)

                     Kiekybinis benzenkarboksirūgšties pašaro priede nustatymas:

                                 —

                                 titravimas su natrio hidroksidu (Europos farmakopėjos monografija 0066)

                           Kiekybinis benzenkarboksirūgšties premiksuose ir pašaruose nustatymas:

                                 —

                                 atvirkštinių fazių skysčių chromatografija kartu su ultravioletinės spinduliuotės aptikimu (RP-HPLC/UV), metodas grindžiamas ISO9231: 2008

                     Retesnių rūšių penimosios ir reprodukcinės kiaulės

                     —

                     5 000

                     5 000

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Priedas nenaudojamas su kitų šaltinių benzenkarboksirūgštimi arba benzoatais.

                                 3.

                                 Naudojimo instrukcijose dėl pašarų papildų nurodoma: „Pašarų papildais, kurių sudėtyje yra benzenkarboksirūgšties, tiesiogiai šerti retesnių rūšių penimųjų ir reprodukcinių kiaulių negalima. Paršavedžių pašarų papildai gerai sumaišomi su kitomis paros raciono pašarinėmis žaliavomis.“

                                 4.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių ir odos apsaugos priemones.

                     2028 m. rugpjūčio 1 d.

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: 2018 m. liepos 11 d. Komisijos įgyvendinimo reglamentas (ES) 2018/980, kuriuo dėl informacijos, kuria valstybės narės turi keistis, kad būtų nustatyti apmokestinamieji asmenys, kurie naudojasi Sąjungoje neįsisteigusiems apmokestinamiesiems asmenims skirta schema, iš dalies keičiamas Įgyvendinimo reglamentas (ES) Nr. 815/2012

text:
12.7.2018

               LT

               Europos Sąjungos oficialusis leidinys

               L 176/9

         KOMISIJOS ĮGYVENDINIMO REGLAMENTAS (ES) 2018/980
   2018 m. liepos 11 d.
   kuriuo dėl informacijos, kuria valstybės narės turi keistis, kad būtų nustatyti apmokestinamieji asmenys, kurie naudojasi Sąjungoje neįsisteigusiems apmokestinamiesiems asmenims skirta schema, iš dalies keičiamas Įgyvendinimo reglamentas (ES) Nr. 815/2012
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (1), ypač į jo 44 straipsnio 1 dalį ir 2 dalies antrą pastraipą, 45 straipsnio 1 ir 2 dalis ir 51 straipsnio 1 dalį,
   kadangi:

               (1)

               Komisijos įgyvendinimo reglamente (ES) Nr. 815/2012 (2) išdėstytos išsamios Reglamento (ES) Nr. 904/2010 taikymo taisyklės, visų pirma susijusios su apmokestinamųjų asmenų, kurie naudojasi Tarybos direktyvos 2006/112/EB (3) XII antraštinės dalies 6 skyriuje nustatytomis specialiomis telekomunikacijų, transliavimo ar elektroninių paslaugų schemomis, registracijos informacijos perdavimu;

               (2)

               Tarybos direktyva (ES) 2017/2455 (4) iš dalies pakeitus Direktyvos 2006/112/EB 358a ir 361 straipsnius, Bendrijoje neįsisteigę apmokestinamieji asmenys, kurie pridėtinės vertės mokesčio (PVM) tikslais laikomi įsisteigusiais Bendrijoje, nuo 2019 m. sausio 1 d. galės naudotis Direktyvos 2006/112/EB XII antraštinės dalies 6 skyriaus 2 skirsnyje nustatyta specialia telekomunikacijų, transliavimo ar elektroninių paslaugų, teikiamų valstybėje narėje įsisteigusiems neapmokestinamiesiems asmenims arba asmenims, kurių nuolatinis adresas arba įprastinė gyvenamoji vieta yra valstybėje narėje, schema (toliau – Sąjungoje neįsisteigusiems apmokestinamiesiems asmenims skirta schema);

               (3)

               todėl turėtų būti iš dalies pakeistas Įgyvendinimo reglamento (ES) Nr. 815/2012 I priedo B skiltyje pateiktas bendras elektroninis pranešimas, skirtas perduoti informacijai, kuri padėtų nustatyti apmokestinamąjį asmenį, kuris naudojasi Sąjungoje neįsisteigusiems apmokestinamiesiems asmenims skirta schema;

               (4)

               nuoseklumo sumetimais šis reglamentas turėtų būti taikomas nuo tos pačios dienos kaip ir Direktyvos (ES) 2017/2455 nuostatos, kuriomis nustatoma galimybė specialia schema naudotis Bendrijoje neįsisteigusiems apmokestinamiesiems asmenims, kurie PVM tikslais laikomi įsisteigusiais Bendrijoje;

               (5)

               šiame reglamente nustatytos priemonės atitinka Administracinio bendradarbiavimo nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 815/2012 I priedo lentelės B skilties 16 langelio tekstas pakeičiamas šiuo tekstu:

      „Elektroninė deklaracija, kad apmokestinamasis asmuo nėra įsisteigęs Sąjungoje“.

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2019 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 11 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2010 10 12, p. 1.

      (2)  2012 m. rugsėjo 13 d. Komisijos įgyvendinimo reglamentas (ES) Nr. 815/2012, kuriuo nustatomos išsamios Tarybos reglamento (ES) Nr. 904/2010, kiek tai susiję su specialiomis schemomis neįsisteigusiems apmokestinamiesiems asmenims, teikiantiems telekomunikacijų, transliavimo ar elektronines paslaugas neapmokestinamiesiems asmenims, taikymo taisyklės (OL L 249, 2012 9 14, p. 3).

      (3)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).

      (4)  2017 m. gruodžio 5 d. Tarybos direktyva (ES) 2017/2455, kuria iš dalies keičiamos Direktyvos 2006/112/EB ir Direktyvos 2009/132/EB nuostatos, susijusios su tam tikromis pridėtinės vertės mokesčio prievolėmis, taikomomis paslaugų teikimui ir nuotolinei prekybai prekėmis (OL L 348, 2017 12 29, p. 7).


title: 2018 m. liepos 11 d. Komisijos įgyvendinimo reglamentas (ES) 2018/981, kuriuo iš dalies keičiamas Brazilijos įmonių, iš kurių leidžiama į Sąjungą importuoti žmonėms vartoti skirtus žuvininkystės produktus, sąrašas (Tekstas svarbus EEE.)

text:
12.7.2018

               LT

               Europos Sąjungos oficialusis leidinys

               L 176/11

         KOMISIJOS ĮGYVENDINIMO REGLAMENTAS (ES) 2018/981
   2018 m. liepos 11 d.
   kuriuo iš dalies keičiamas Brazilijos įmonių, iš kurių leidžiama į Sąjungą importuoti žmonėms vartoti skirtus žuvininkystės produktus, sąrašas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 12 straipsnio 4 dalies c punktą,
   kadangi:

               (1)

               Reglamente (EB) Nr. 854/2004 nustatytos specialios gyvūninių produktų oficialios kontrolės organizavimo taisyklės. Visų pirma, to reglamento 12 straipsnio 1 dalyje nustatyta, kad, išskyrus tam tikrus konkrečius atvejus, gyvūninius produktus importuoti į Sąjungą galima tik tuomet, kai jie yra iš trečiųjų šalių įmonių, kurios nurodytos pagal tą straipsnį sudarytuose ir atnaujinamuose sąrašuose. Su šiais sąrašais susipažinti galima Sveikatos ir maisto saugos generalinio direktorato interneto svetainėje (2);

               (2)

               Reglamento (EB) Nr. 854/2004 12 straipsnio 2 dalimi reikalaujama, kad trečiųjų šalių įmonės į šiuos sąrašus būtų įtrauktos tik tada, jei trečiosios šalies kompetentingos institucijos garantuoja, kad šios įmonės, kaip ir kitos įmonės, tvarkančios gyvūnines žaliavas, naudojamas konkretaus gyvūninio produkto gamyboje, laikosi atitinkamų Sąjungos reikalavimų. Be to, pagal Reglamento (EB) Nr. 854/2004 12 straipsnio 3 dalį atitinkamos trečiosios šalies kompetentingos institucijos šiuos įmonių sąrašus prireikus turėtų atnaujinti ir atitinkamai informuoti Komisiją;

               (3)

               Reglamento (EB) Nr. 854/2004 15 straipsnio 2 dalies a punkte nustatyta, kad žuvininkystės produktai, įvežti gamyklinio laivo ar laivo-šaldytuvo, plaukiojančio su trečiosios šalies vėliava, turi būti atgabenti laivais, nurodytais vadovaujantis to reglamento 12 straipsnio 4 dalyje nustatyta tvarka sudarytame ir atnaujinamame sąraše;

               (4)

               2017 m. rugsėjo mėn. Komisijai atliekant patikrinimą nustatyta, kad pirminės gamybos įmonės, tiekiančios produktus Brazilijos įmonėms, iš kurių leidžiama importuoti žuvininkystės produktus, nėra nei identifikuotos, nei joms taikoma oficiali kontrolė. Todėl audito metu padaryta išvada, kad Brazilijos kompetentinga institucija negali suteikti nei Reglamento (EB) Nr. 854/2004 12 straipsnio 2 dalies a ir b punktuose nustatytų garantijų, nei visų Komisijos reglamento (EB) Nr. 2074/2005 (3) VI priedo IV priedėlyje nustatytame žuvininkystės produktų veterinarijos sertifikate nurodytų garantijų. Be to, patikrinus paaiškėjo, kad keliose patikrintose Brazilijos įmonėse, iš kurių leidžiama importuoti žuvininkystės produktus, esama didelių trūkumų, susijusių su infrastruktūra ir higienos reikalavimais. Minėti trūkumai rodo sistemingą Brazilijos kompetentingos institucijos vykdomos žuvininkystės produktų veiksmingos kontrolės stoką;

               (5)

               atsakydamos į preliminarioje patikrinimo ataskaitoje pateiktas rekomendacijas Brazilijos valdžios institucijos 2017 m. gruodžio 22 d. oficialiu raštu informavo Komisiją, kad jos 2018 m. sausio 3 d. sustabdė visų žuvininkystės produktų, skirtų eksportui į Sąjungą, veterinarijos sertifikatų išdavimą. Tačiau valstybės narės pranešė Komisijai, kad Sąjungos pasienyje buvo pateikta Brazilijos kilmės žuvininkystės produktų siuntų su sertifikatais, išduotais po sustabdymo dienos;

               (6)

               atsižvelgiant į šias aplinkybes ir į tai, kad Brazilijos valdžios institucijos nepateikė naujos informacijos, nepakanka garantijų, kad bet kuri iš įmonių, kurioms leidžiama eksportuoti žuvininkystės produktus iš Brazilijos į Sąjungą, atitiktų Reglamento (EB) Nr. 854/2004 12 straipsnio 2 dalies sąlygas, todėl jų produktai kelia pavojų visuomenės sveikatai. Todėl iš Brazilijos įmonių, iš kurių leidžiama į Sąjungą importuoti žmonėms vartoti skirtus žuvininkystės produktus, sąrašo tikslinga pašalinti visas įmones;

               (7)

               šioms įmonėms turėtų būti nebeleidžiama eksportuoti į Sąjungą nedelsiant, atsižvelgiant į su jų produktais susijusį pavojų visuomenės sveikatai. Todėl tikslinga, kad šis reglamentas įsigaliotų kitą dieną po jo paskelbimo;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 854/2004 12 straipsnyje nurodyti įmonių sąrašai iš dalies keičiami, kad būtų pašalinti visi Brazilijos įmonių, iš kurių leidžiama į Sąjungą importuoti žmonėms vartoti skirtus žuvininkystės produktus, įrašai.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 11 d.

            Komisijos vardu

            Pirmininkas

         Jean-Claude JUNCKER

      (1)  OL L 139, 2004 4 30, p. 206.

      (2)  https://ec.europa.eu/food/safety/international_affairs/trade/non-eu-countries_en

      (3)  2005 m. gruodžio 5 d. Komisijos reglamentas (EB) Nr. 2074/2005, nustatantis įgyvendinimo priemones tam tikriems produktams pagal Reglamentą (EB) Nr. 853/2004 ir oficialios kontrolės organizavimui pagal Reglamentus (EB) Nr. 854/2004 ir (EB) Nr. 882/2004, nukrypstantis nuo Reglamento (EB) Nr. 852/2004 bei iš dalies keičiantis Reglamentus (EB) Nr. 853/2004 ir (EB) Nr. 854/2004 (OL L 338, 2005 12 22, p. 27).


title: 2018 m. liepos 11 d. Komisijos įgyvendinimo reglamentas (ES) 2018/982 dėl leidimo naudoti benzenkarboksirūgšties, kalcio formiato ir fumaro rūgšties preparatą kaip mėsinių viščiukų ir dedeklinių vištaičių pašarų priedą (leidimo turėtojas – „Novus Europe N.A. / S.V.“) (Tekstas svarbus EEE.)

text:
12.7.2018

                  LT

                  Europos Sąjungos oficialusis leidinys

                  L 176/13

            KOMISIJOS ĮGYVENDINIMO REGLAMENTAS (ES) 2018/982
      2018 m. liepos 11 d.
      dėl leidimo naudoti benzenkarboksirūgšties, kalcio formiato ir fumaro rūgšties preparatą kaip mėsinių viščiukų ir dedeklinių vištaičių pašarų priedą (leidimo turėtojas – „Novus Europe N.A. / S.V.“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti benzenkarboksirūgšties, kalcio formiato ir fumaro rūgšties preparatą kaip mėsinių viščiukų, dedeklinių vištaičių, retesnių rūšių mėsinių ir dedeklinių paukščių pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti benzenkarboksirūgšties, kalcio formiato ir fumaro rūgšties preparatą kaip mėsinių viščiukų, dedeklinių vištaičių, retesnių rūšių mėsinių ir dedeklinių paukščių pašarų priedą, skirtiną prie priedų kategorijos „zootechniniai priedai“;

                  (4)

                  Europos maisto saugos tarnyba (toliau – Tarnyba) 2014 m. gruodžio 2 d. (2) ir 2017 m. rugsėjo 28 d. (3) nuomonėse padarė išvadą, kad siūlomomis naudojimo sąlygomis benzenkarboksirūgšties, kalcio formiato ir fumaro rūgšties preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad naudojant šį preparatą galima pagerinti mėsinių viščiukų produktyvumą ir kad ši išvada taip pat gali būti taikoma dedeklinėms vištaitėms. Vis dėlto, kadangi negalima daryti jokių išvadų dėl priedo saugos ribos pagrindinėms tikslinėms rūšims, išvados dėl saugos negali būti ekstrapoliuojamos retesnių rūšių mėsiniams paukščiams ir retesnių rūšių dedekliniams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  benzenkarboksirūgšties, kalcio formiato ir fumaro rūgšties preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (6)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. liepos 11 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2015;13(5):3794.

         (3)  EFSA Journal 2017;15(10):5025.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     mg priedo/kg visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: kiti zootechniniai priedai (zootechninių rodiklių gerinimas)

                     4d14

                     „Novus Europe N.A. / S.V.“

                     Benzenkarboksirūgšties, kalcio formiato ir fumaro rūgšties preparatas

                        Priedo sudėtis

                     Benzenkarboksirūgšties, kalcio formiato ir fumaro rūgšties preparatas, kurio sudėtyje yra ne mažiau kaip:

                                 benzenkarboksirūgšties 42,5–50 %,

                                 kalcio formiato 2,5-3,5 %,

                                 fumaro rūgšties 0,8-1,2 %,

                           Granulių pavidalo

                        Veikliosios medžiagos apibūdinimas

                     Benzenkarboksirūgštis: CAS numeris 65-85-0 (≥ 99,0 % grynumo), C7H6O2;
                     kalcio formiatas: CAS numeris 544-17-2, C2H2O4Ca;
                     fumaro rūgštis: (≥ 99,5 % grynumo) CAS numeris 110-17-8, C4H4O4..

                        Analizės metodas
                         (1)

                     Benzenkarboksirūgšties, kalcio formiato ir fumaro rūgšties kiekio pašarų priede nustatymas:

                                 —

                                 efektyvioji skysčių chromatografija kartu su ultravioletinės spinduliuotės aptikimu (HPLC-UV).

                           Suminio kalcio kiekio pašarų priede nustatymas:

                                 —

                                 atominės sugerties spektroskopija (AAS) – EN ISO 6869; arba

                                 —

                                 induktyviai susietos plazmos atominės emisinės spektroskopijos metodu (ICP-AES) – (EN 15510)

                           Benzenkarboksirūgšties kiekio premiksuose ir pašaruose nustatymas:

                                 —

                                 efektyvioji skysčių chromatografija kartu su ultravioletinės spinduliuotės aptikimu (HPLC-UV).

                           Kalcio formiato ir fumaro rūgšties kiekio premiksuose nustatymas:

                                 —

                                 didelio slėgio jonus išskirianti skysčių chromatografija kartu su ultravioletinės spinduliuotės aptikimu arba lūžio rodiklio nustatymu (HPLC-UV/RI)

                     Mėsiniai viščiukai
                     Dedeklinės vištaitės

                     —

                     500

                     1 000

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Priedas nenaudojamas su kitų šaltinių benzenkarboksirūgštimi arba benzoatais, kalcio formiatu arba formiatu ir fumaro rūgštimi.

                                 3.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                     2028 m. rugpjūčio 1 d.

            (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2018 m. rugpjūčio 27 d. Komisijos įgyvendinimo reglamentas (ES) 2018/1204, kuriuo 290-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL (Da'esh) ir „Al-Qaida“ organizacijomis

text:
27.8.2018

                  LT

                  Europos Sąjungos oficialusis leidinys

                  LI 217/1

         KOMISIJOS ĮGYVENDINIMO REGLAMENTAS (ES) 2018/1204
         2018 m. rugpjūčio 27 d.
         kuriuo 290-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL (Da'esh) ir „Al-Qaida“ organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir „Al-Qaida“ organizacijomis (1), ypač į jo 7 straipsnio 1 dalies a punktą ir 7a straipsnio 1 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2018 m. rugpjūčio 23 d. Jungtinių Tautų Saugumo Tarybos Sankcijų komitetas nusprendė asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą papildyti trimis įrašais. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas;

                     (3)

                     siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 27 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 139, 2002 5 29, p. 9.

            PRIEDAS
            Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiais įrašais:

                        „—

                        Mohammed Yusip Karim (alias a) Abu Walid al Indunisi, b) Zidni Elma, c) Udtadz Syaifudin, d) Mohammad Yusef Karim Faiz, e) Muh Saifudin, f) Kembar Khalid, g) Mohamad Yusuf Karim Saifullah Faiz, h) Mohammad Saifuddin Mohammad Yusuf Faiz, i) Ustadz Faiz, j) Saifudin Faiz, k) Kholid Faiz, l) Abdullah Faiz, m) Fauz Faturohman. Gimimo data: 1978 10 11. Gimimo vieta: Indonezija. Adresas: Sirijos Arabų Respublika (adresas nuo 2015 m.). Pilietybė: Indonezijos. Kita informacija: grupuotės „Irako ir Levanto islamo valstybė“ (ISIL), Irake įtrauktos į sąrašą kaip „Al-Qaida“, vyresnysis narys. Verbavo ISIL reikmėms ir per vaizdo įrašą internete nurodė asmenims vykdyti teroro aktus. Fizinis apibūdinimas: plaukų spalva – juoda; smulkaus sudėjimo; kalba indoneziečių ir arabų kalbomis bei Mindanao dialektu. Įtraukimo į sąrašą pagal 7d straipsnio 2 dalies i punktą data: 2018 8 23.

                        —

                        Mohamad Rafi Bin Udin (alias a) Mohd Radi Bin Udin, b) Abu Awn al Malizi, c) Muhammad Ratin, d) Muhammad Rafiuddin, e) Abu Una al Malayzie, f) Mhammad Rahim Bin Udin, g) Abu Ayn Tok Cit, h) Muhammad Ratin Bin Nurdin). Gimimo data: 1966 6 3.“ Gimimo vieta: Negri Sembilan, Malaizija. Adresas: a) B-3B-19 Glenview Villa, Jalan 49 Off Jalan Kuari, Taman Pinggiran Cheras, 56000 Kuala Lumpur, Wilayah Persekutuan Kuala Lumpur, Malaizija (nuo 2014 m. sausio 30 d.), b) 90-00-04 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaizija (nuo 2010 m. balandžio 23 d.), c) 96-06-06 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaizija (nuo 2007 m. balandžio 6 d.), d) Sirijos Arabų Respublika (adresas nuo 2014 m.). Pilietybė: a) Malaizijos, b) Indonezijos. Paso Nr.: A31142734 (Malaizijos pasas), išduotas 2013 m. lapkričio 6 d. (išdavė Malaizijos imigracijos departamentas, nustoja galioti 2015 m. lapkričio 6 d.). Nacionalinis identifikavimo Nr.: 660603-05-5267 (Malaizijos nacionalinė asmens tapatybės kortelė, išdavė Malaizijos nacionalinis registracijos departamentas, išduota Mohd Rafi bin Udin). Kita informacija: grupuotės „Irako ir Levanto islamo valstybė“ (ISIL), Irake įtrauktos į sąrašą kaip „Al-Qaida“, vyresnysis narys. Verbavo ISIL reikmėms ir per vaizdo įrašą internete nurodė asmenims vykdyti teroro aktus. Fizinis apibūdinimas: akių spalva – ruda; plaukų spalva – ruda; odos spalva – tamsi. Kalba malajų ir anglų k., ribotos arabų k. žinios. Įtraukimo į sąrašą pagal 7d straipsnio 2 dalies i punktą data: 2018 8 23.“

                        —

                        Muhammed Reza Lahaman Kiram (alias a) Abdul Rahman, b) Abu Abdul Rahman al Filipini, c) Abtol Rahman). Gimimo data: 1990 3 3.“ Gimimo vieta: Zamboanga City, Zamboanga del Sur, Filipinai. Adresas: a) Brgy Recodo, Zamboanga City, Western Mindanao, Filipinai (ankstesnis adresas), b) 96 IlangLlang, Sarmiento Subdivision, Panabo, Davao City, Eastern Mindanao, Filipinai (ankstesnis adresas), c) Sirijos Arabų Respublika (adresas nuo 2015 m.). Pilietybė: Filipinų. Paso Nr.: a) XX3966391 (Filipinų pasas, 2015 2 25 išduotas Filipinų užsienio reikalų departamento, nustoja galioti 2020 2 24), b) EC3524065 (Filipinų pasas). Kita informacija: grupuotės „Irako ir Levanto islamo valstybė“ (ISIL), Irake įtrauktos į sąrašą kaip „Al-Qaida“, vyresnysis narys. Verbavo ISIL reikmėms ir per vaizdo įrašą internete nurodė asmenims vykdyti teroro aktus. Fizinis apibūdinimas: aukštis – 156 cm; svoris – 60 kg (2016 m. rugsėjo mėn. duomenimis); akių spalva – juoda; plaukų spalva – juoda; vidutinio sudėjimo; aukšti skruostikauliai. Kalba tagalų, anglų ir arabų k. Įtraukimo į sąrašą pagal 7d straipsnio 2 dalies i punktą data: 2018 8 23.“


title: 2018 m. rugsėjo 18 d. Tarybos įgyvendinimo reglamentas (ES) 2018/1245, kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 1 dalis

text:
19.9.2018

                  LT

                  Europos Sąjungos oficialusis leidinys

                  L 235/1

         TARYBOS ĮGYVENDINIMO REGLAMENTAS (ES) 2018/1245
         2018 m. rugsėjo 18 d.
         kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 1 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje, kuriuo panaikinamas Reglamentas (ES) Nr. 204/2011 (1), ypač į jo 21 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2016 m. sausio 18 d. Taryba priėmė Reglamentą (ES) 2016/44;

                     (2)

                     2018 m. rugsėjo 11 d. Jungtinių Tautų Saugumo Tarybos (toliau – JT ST) komitetas, įsteigtas pagal JT ST rezoliuciją 1970 (2011), įtraukė vieną asmenį į asmenų ir subjektų, kuriems taikomos ribojamosios priemonės, sąrašą;

                     (3)

                     todėl Reglamento (ES) 2016/44 II priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2016/44 II priedas iš dalies keičiamas, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  OL L 12, 2016 1 19, p. 1.

            PRIEDAS
            Į Reglamento (ES) 2016/44 II priede pateiktą sąrašą įtraukiamas toliau nurodytas asmuo:

                           „27.

                              Vardas, pavardė: 1: Ibrahim 2: Saeed 3: Salim 4: Jadhran

                              Titulas: n. d. Pareigos: Nereguliariųjų karinių pajėgų vadas Gimimo data: 1982 m. Gimimo vieta: n. d. Dar žinomas kaip (pakankama tapatybei nustatyti): n. d. Dar žinomas kaip (gali būti nepakankama tapatybei nustatyti): n. d. Pilietybė: Libijos. Paso Nr.: n. d. Nacionalinis identifikavimo Nr.: n. d. Adresas: n. d. Įtraukimo į sąrašą data: 2018 m. rugsėjo 11 d. Kita informacija: motinos vardas ir pavardė – Salma Abdula Younis. Įtrauktas į sąrašą pagal Rezoliucijos 1970 15 ir 17 punktus (draudimas keliauti, turto įšaldymas). Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas: www.interpol.int/en/notice/search/un/xxxx.
                           Į sąrašą įtrauktas pagal Rezoliucijos 2213 (2015) 11 punkto b, c ir d papunkčius; Rezoliucijos 2362 (2017) 11 punktą.
                           Papildoma informacija:

                                       —

                                       Libijos generalinė prokuratūra išdavė arešto orderį dėl šio asmens, kaltindama jį įvykdžius kelis nusikaltimus.

                                       —

                                       Šis asmuo vykdė ginkluotus veiksmus ir išpuolius, nukreiptus prieš „naftos pusmėnulio“ regione esančius naftos gavybos įrenginius, nulėmusius šio regiono griūtį; naujausias toks išpuolis buvo įvykdytas 2018 m. birželio 14 d.

                                       —

                                       Dėl išpuolių „naftos pusmėnulio“ regione nukentėjo daug šio regiono gyventojų ir jie sukėlė pavojų civilių gyventojų gyvybei.

                                       —

                                       Dėl šių išpuolių periodiškai sustodavo Libijos naftos eksportas 2013–2018 m. laikotarpiu ir Libijos ekonomika taip patyrė itin didelių nuostolių.

                                       —

                                       Šis asmuo bandė neteisėtai eksportuoti naftą.

                                       —

                                       Jis verbuoja užsienio kovotojus savo pakartotiniams išpuoliams, nukreiptiems prieš „naftos pusmėnulio“ regioną.

                                       —

                                       Šis asmuo savo veiksmais kenkia Libijos stabilumui ir kliudo Libijos partijų pastangoms išspręsti politinę krizę bei įgyvendinti Jungtinių Tautų veiksmų planą.“


title: 2018 m. spalio 4 d. Komisijos įgyvendinimo reglamentas (ES) 2018/1484 dėl dvidešimt penktojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
5.10.2018

                  LT

                  Europos Sąjungos oficialusis leidinys

                  L 251/24

         KOMISIJOS ĮGYVENDINIMO REGLAMENTAS (ES) 2018/1484
         2018 m. spalio 4 d.
         dėl dvidešimt penktojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
         kadangi:

                     (1)

                     Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

                     (2)

                     atsižvelgiant į dvidešimt penktojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

                     (3)

                     šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dvidešimt penktojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2018 m. spalio 2 d., mažiausia pardavimo kaina yra 123 EUR už 100 kg.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 4 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. spalio 3 d. Komisijos įgyvendinimo reglamentas (ES) 2018/1489 dėl tam tikrų prekių klasifikavimo Kombinuotojoje nomenklatūroje

text:
8.10.2018

                  LT

                  Europos Sąjungos oficialusis leidinys

                  L 252/35

         KOMISIJOS ĮGYVENDINIMO REGLAMENTAS (ES) 2018/1489
         2018 m. spalio 3 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 3 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas
                        (KN kodas)

                        Motyvai

                        (1)

                        (2)

                        (3)

                        Gaminys iš plastikų – mažmeninei prekybai skirtas rinkinys, kurį sudaro:

                                    —

                                    trys sodo žarnos movos,

                                    —

                                    purkštukas su mechanizmu vandens čiurkšlei reguliuoti, srovei paleisti arba sustabdyti,

                                    —

                                    jungtys su guminiais (žiedo formos) sandarikliais.

                              Šis gaminys pateikiamas kaip skirtas naudoti sodo ar daržo augalams apipurkšti ir laistyti.
                        Žr. paveikslus (*1).

                        8481 80 99

                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 8481 , 8481 80  ir 8481 80 99  atitinkančiais prekių aprašymais.
                        Esminį rinkinio požymį nulemia purkštukas, kuriuo reguliuojama vandens čiurkšlė ir srovės intensyvumas.
                        Gaminys nėra nei drėkinimo sistema (taip pat žr. Suderintos sistemos (SS) paaiškinimų 8424  pozicijos paaiškinimų E dalį), nei mechaninės sodo ar daržo laistyklės galvutė. Jis pasižymi objektyviomis žarnos antgalio, prie kurio montuojami čiaupai, ventiliai, vožtuvai arba kiti prietaisai skysčio srovei ir čiurkšlei reguliuoti ir kuris nepriskirtinas 8424  pozicijai (taip pat žr. SS paaiškinimų 8424  pozicijos D dalies paaiškinimus), savybėmis. Žarnų antgaliai ir panašūs įtaisai su čiaupais arba vožtuvais čiurkšlei arba purslams suformuoti priskiriami 8481  pozicijai (taip pat žr. SS paaiškinimų 8481  pozicijos paaiškinimų 11 punktą). Taigi gaminys nepriskirtinas 8424  pozicijai.
                        Todėl gaminys laikytinas kitu vožtuvu ir jam priskirtinas KN kodas 8481 80 99 .

               (*1)  Paveikslai pateikiami tik dėl informacijos.


title: 2018 m. spalio 30 d. Komisijos įgyvendinimo reglamentas (ES) 2018/1632, kuriuo leidžiama pateikti rinkai galvijų pieno bazinių išrūgų baltymų izoliatą kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
31.10.2018

                  LT

                  Europos Sąjungos oficialusis leidinys

                  L 272/23

         KOMISIJOS ĮGYVENDINIMO REGLAMENTAS (ES) 2018/1632
         2018 m. spalio 30 d.
         kuriuo leidžiama pateikti rinkai galvijų pieno bazinių išrūgų baltymų izoliatą kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą, kuriuo leidžiama pateikti Sąjungos rinkai naują maisto produktą ir kuriuo atnaujinamas Sąjungos sąrašas;

                     (4)

                     2016 m. rugpjūčio 22 d. bendrovė „Armor Protéines S.A.S.“ (toliau – pareiškėjas) paprašė Airijos kompetentingos institucijos leisti pateikti Sąjungos rinkai galvijų pieno bazinių išrūgų baltymų izoliatą, gautą iš nugriebto galvijų pieno per keletą gryninimo etapų, kaip naują maisto sudedamąją dalį pagal Europos Parlamento ir Tarybos reglamento (EB) Nr. 258/97 (3) 1 straipsnio 2 dalies e punktą. Paraiškoje prašoma galvijų pieno bazinių išrūgų baltymų izoliatą leisti naudoti pradinio maitinimo kūdikių mišiniuose, tolesnio maitinimo kūdikių mišiniuose, viso paros raciono pakaitaluose svoriui kontroliuoti, specialiosios medicininės paskirties maisto produktuose ir maisto papilduose;

                     (5)

                     pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Reglamento (EB) Nr. 258/97 dėl naujų maisto produktų ir naujų maisto komponentų 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

                     (6)

                     paraiška leisti pateikti rinkai Sąjungoje galvijų pieno bazinių išrūgų baltymų izoliatą kaip naują maisto produktą buvo pateikta valstybei narei pagal Reglamento (EB) Nr. 258/97 4 straipsnį, tačiau paraiška taip pat atitinka ir Reglamente (ES) 2015/2283 nustatytus reikalavimus;

                     (7)

                     2017 m. birželio 27 d. Airijos kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad galvijų pieno bazinių išrūgų baltymų izoliatas atitinka Reglamento (EB) Nr. 258/97 3 straipsnio 1 dalyje nustatytus naujų maisto sudedamųjų dalių kriterijus;

                     (8)

                     2017 m. liepos 4 d. Komisija pirminio vertinimo ataskaitą persiuntė kitoms valstybėms narėms. Kitos valstybės narės per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį pareiškė pagrįstų prieštaravimų dėl galvijų pieno bazinių išrūgų baltymų izoliato saugos kūdikiams ir dėl 6-ių savaičių toksiškumo jaunų žiurkių vystymuisi tyrimo rezultatų reikšmingumo toksikologiniu požiūriu (4);

                     (9)

                     atsižvelgdama į kitų valstybių narių pareikštus prieštaravimus, Komisija 2017 m. gruodžio 11 d. kreipėsi į Europos maisto saugos tarnybą (toliau – Tarnyba), prašydama jos atlikti papildomą galvijų pieno bazinių išrūgų baltymų izoliato kaip naujos maisto sudedamosios dalies vertinimą pagal Reglamentą (EB) Nr. 258/97;

                     (10)

                     2018 m. sausio 3 d. pareiškėjas pateikė Komisijai paskesnę paraišką, kurioje paprašė apsaugoti nuosavybės teises į duomenis, esančius keliuose tyrimuose, pateiktuose siekiant pagrįsti paraišką, konkrečiai, dviejuose klinikiniuose galvijų pieno bazinių išrūgų baltymų izoliato tyrimuose su žmonėmis (5) (6), in vitro bakterijų grįžtamųjų mutacijų tyrime (7), in vitro žinduolių ląstelių mikrobranduolių tyrime (8), 90-ies dienų toksiškumo per virškinamąjį traktą tyrime su žiurkėmis (9), 6-ių savaičių toksiškumo jaunų žiurkių vystymuisi tyrime ir galvijų pieno bazinių išrūgų baltymų izoliato elektroforezės analizėje (10);

                     (11)

                     2018 m. birželio 27 d. Tarnyba priėmė mokslinę nuomonę dėl galvijų pieno bazinių išrūgų baltymų izoliato kaip naujo maisto produkto saugos pagal Reglamentą (ES) 2015/2283 (Scientific Opinion on the safety of bovine milk basic whey protein isolate as a novel food pursuant to Regulation (ES) 2015/2283) (11). Ta nuomonė atitinka Reglamento (ES) 2015/2283 11 straipsnio reikalavimus;

                     (12)

                     minėta nuomonė suteikia pakankamą pagrindą nustatyti, kad galvijų pieno bazinių išrūgų baltymų izoliatas, pagal siūlomas paskirtis ir laikantis pasiūlytų koncentracijos verčių naudojamas kaip pradinio maitinimo kūdikių mišinių, tolesnio maitinimo kūdikių mišinių, viso paros raciono pakaitalų svoriui kontroliuoti, specialiosios medicininės paskirties maisto produktų ir maisto papildų sudedamoji dalis, atitinka Reglamento (ES) 2015/2283 12 straipsnio 1 dalį;

                     (13)

                     Tarnyba savo nuomonėje dėl galvijų pieno bazinių išrūgų baltymų izoliato nurodė, kad 90-ies dienų toksiškumo per virškinamąjį traktą tyrimo su žiurkėmis duomenys buvo laikomi pagrindu nustatant atskaitos tašką ir vertinant, ar ekspozicijos riba, susijusi su siūloma žmonėms skirta didžiausia naujo maisto produkto doze, yra pakankama. Todėl ji nusprendė, kad išvadų dėl galvijų pieno bazinių išrūgų baltymų izoliato saugos nebūtų buvę galima padaryti be to tyrimo ataskaitos duomenų;

                     (14)

                     gavusi Tarnybos nuomonę, Komisija paprašė pareiškėjo labiau patikslinti pateiktą pagrindimą dėl 90-ies dienų toksiškumo per virškinamąjį traktą tyrimo su žiurkėmis nuosavybės teisių reikalavimo ir išimtinės teisės remtis tuo tyrimu reikalavimo, kaip nurodyta Reglamento (ES) 2015/2283 26 straipsnio 2 dalies a ir b punktuose;

                     (15)

                     pareiškėjas taip pat nurodė, kad paraiškos pateikimo metu jam pagal nacionalinę teisę priklausė tyrimo nuosavybės teisė ir išimtinė teisė juo remtis, todėl trečiosios šalys negalėjo teisėtai gauti tyrimo ar juo naudotis. Komisija įvertino visą pareiškėjo pateiktą informaciją ir padarė išvadą, kad pareiškėjas pateikė pakankamą pagrindimą ir įvykdė Reglamento (ES) 2015/2283 26 straipsnio 2 dalyje nustatytus reikalavimus;

                     (16)

                     todėl, kaip nustatyta Reglamento (ES) 2015/2283 26 straipsnio 2 dalyje, pareiškėjo duomenų rinkinyje pateikto 90-ies dienų toksiškumo per virškinamąjį traktą tyrimo su žiurkėmis, be kurio Tarnyba nebūtų galėjusi įvertinti naujo maisto produkto, Tarnyba neturėtų naudoti paskesnių pareiškėjų naudai penkerius metus nuo šio reglamento įsigaliojimo dienos. Todėl naują maisto produktą, kurį leidžiama naudoti šiuo reglamentu, penkerius metus pateikti rinkai Sąjungoje turėtų galėti tik pareiškėjas;

                     (17)

                     tačiau leidimas tik pareiškėjui pateikti rinkai šį naują maisto produktą ir tik pareiškėjui panaudoti pareiškėjo duomenų rinkinyje pateiktą 90-ies dienų toksiškumo per virškinamąjį traktą tyrimą su žiurkėmis neužkerta kelio kitiems pareiškėjams teikti paraišką leisti pateikti rinkai tą patį naują maisto produktą, jei jų paraiška yra pagrįsta teisėtai gauta informacija, kuria pagrindžiamas leidimas pagal šį reglamentą;

                     (18)

                     kadangi naujas maisto produktas gaunamas iš pieno, kuris Europos Parlamento ir Tarybos reglamento (ES) Nr. 1169/2011 (12) II priede yra nurodytas kaip viena iš daugelio medžiagų arba produktų, sukeliančių alergiją arba netoleravimą, maisto produktai ir maisto papildai, kurių sudėtyje yra galvijų pieno bazinių išrūgų baltymų izoliato, turėtų būti tinkamai ženklinami laikantis minėto reglamento 21 straipsnio reikalavimų;

                     (19)

                     Europos Parlamento ir Tarybos direktyvoje 2002/46/EB (13) yra nustatyti reikalavimai maisto papildams. Leidimas naudoti galvijų pieno bazinių išrūgų baltymų izoliatą neturėtų daryti poveikio tai direktyvai;

                     (20)

                     Europos Parlamento ir Tarybos reglamente (ES) Nr. 609/2013 (14) nustatyti kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti reikalavimai. Leidimas naudoti galvijų pieno bazinių išrūgų baltymų izoliatą neturėtų daryti poveikio tam reglamentui;

                     (21)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Galvijų pieno bazinių išrūgų baltymų izoliatas, kaip nurodyta šio reglamento priede, įtraukiamas į Sąjungos leidžiamų naudoti naujų maisto produktų sąrašą, sudarytą Įgyvendinimo reglamentu (ES) 2017/2470.

               2.   Penkerius metus nuo šio reglamento įsigaliojimo tik pirminiam pareiškėjui:

                           —

                           bendrovei „Armor Protéines S.A.S.“

                           —

                           adresas: „Armor Protéines S.A.S.“, 19 bis, rue de la Libération 35460 Saint-Brice-en-Coglès, Prancūzija;

                     leidžiama pateikti rinkai Sąjungoje 1 dalyje nurodytą naują maisto produktą, nebent paskesni pareiškėjai gautų leidimą dėl šio naujo maisto produkto, nesiremdami pagal šio reglamento 2 straipsnį apsaugotais duomenimis, arba jei gautų „Armor Protéines S.A.S.“ sutikimą.

               3.   Į pirmoje dalyje nurodyto Sąjungos sąrašo įrašą turi būti įtrauktos šio reglamento priede nustatytos naudojimo sąlygos ir ženklinimo reikalavimai.

               4.   Šiame straipsnyje nustatytas leidimas neturi daryti poveikio Reglamento (ES) Nr. 1169/2011 nuostatoms, Direktyvos 2002/46/EB nuostatoms ir Reglamento (ES) Nr. 609/2013 nuostatoms.

            2 straipsnis
            Paraiškos dokumentų rinkinyje pateiktas tyrimas, kuriuo remdamasi Tarnyba įvertino 1 straipsnyje nurodytą naują maisto produktą ir kurį pareiškėjas laiko atitinkančiu Reglamento (ES) 2015/2283 26 straipsnio 2 dalyje nustatytus reikalavimus, negali būti naudojamas paskesnių pareiškėjų naudai penkerius metus nuo šio reglamento įsigaliojimo dienos be „Armor Protéines S.A.S.“ sutikimo.

            3 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (4)  Spézia (2012).

            (5)  Armor Protéines (2013).

            (6)  Schmitt & Mireaux (2008).

            (7)  Sire, G. (2012a).

            (8)  Sire, G. (2012b).

            (9)  Silvano (2012).

            (10)  Armor Protéines (2017).

            (11)  EFSA Journal 2018; 16(7):5360.

            (12)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18).

            (13)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            (14)  2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (OL L 181, 2013 6 29, p. 35).

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje „Leidžiami naudoti nauji maisto produktai“ įterpiama ši paskutinė skiltis:
                        „Duomenų apsauga“

                        2)

                        1 lentelėje („Leidžiami naudoti nauji maisto produktai“) abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    Duomenų apsauga

                                    „Galvijų pieno bazinių išrūgų baltymų izoliatas

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „Galvijų pieno bazinių išrūgų baltymų izoliatas“.
                                    Maisto papildų, kurių sudėtyje yra galvijų pieno bazinių išrūgų baltymų izoliato, etiketėje nurodoma:

                                       „Šio maisto papildo neturėtų vartoti jaunesni kaip trejų/aštuoniolikos (*) metų vaikai/paaugliai.“

                                                (*)

                                                Priklausomai nuo amžiaus grupės, kuriai skirtas maisto papildas.

                                    Leidimas naudoti suteiktas 2018 m. lapkričio 20 d. Įtraukimas grindžiamas nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį.
                                    Pareiškėjas: „Armor Protéines S.A.S.“, 19 bis, rue de la Libération 35460 Saint-Brice-en-Coglès, Prancūzija. Duomenų apsaugos laikotarpiu pateikti rinkai Sąjungoje naują maisto produktą galvijų pieno bazinių išrūgų baltymų izoliatą leidžiama tik bendrovei „Armor Protéines S.A.S.“, nebent paskesni pareiškėjai gautų leidimą dėl šio naujo maisto produkto, nesiremdami nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį, arba gautų bendrovės „Armor Protéines S.A.S.“ leidimą.
                                    Duomenų apsaugos pabaigos data: 2023 m. lapkričio 20 d.“

                                    Pradinio maitinimo kūdikių mišiniai, kaip apibrėžta Reglamente (ES) Nr. 609/2013

                                    30 mg/100 g (milteliai)
                                    3,9 mg/100 ml (regeneruoti)

                                    Tolesnio maitinimo kūdikių mišiniai, kaip apibrėžta Reglamente (ES) Nr. 609/2013

                                    30 mg/100 g (milteliai)
                                    4,2 mg/100 ml (regeneruoti)

                                    Viso paros raciono pakaitalai svoriui kontroliuoti, kaip apibrėžta Reglamente (ES) Nr. 609/2013

                                    300 mg per dieną

                                    Specialiosios medicininės paskirties maisto produktai, kaip apibrėžta Reglamente (ES) Nr. 609/2013

                                    58 mg per dieną mažiems vaikams
                                    380 mg per dieną 3–18 metų vaikams ir paaugliams
                                    610 mg per dieną suaugusiesiems

                                    Maisto papildai, kaip apibrėžta Direktyvoje 2002/46/EB

                                    58 mg per dieną mažiems vaikams
                                    250 mg per dieną 3–18 vaikams ir paaugliams
                                    610 mg per dieną suaugusiesiems

                        (3)

                        Į 2 lentelę „Specifikacijos“ abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Specifikacija

                                    „Galvijų pieno bazinių išrūgų baltymų izoliatas

                                       Aprašymas

                                    Galvijų pieno bazinių išrūgų baltymų izoliatas yra gelsvai pilki milteliai, gaunami iš nugriebto galvijų pieno per keletą izoliavimo ir gryninimo etapų.

                                       Charakteristikos / sudėtis

                                    Bendras baltymų kiekis (w/produkto masė): ≥ 90 %
                                    Laktoferinas (w/produkto masė): 25–75 %
                                    Laktoperoksidazė (w/produkto masė): 10–40 %
                                    Kiti baltymai (w/produkto masė): ≤ 30 %
                                    TGF-β2: 12–18 mg/100 g
                                    Drėgnis: ≤ 6,0 %
                                    pH (5 % w/v tirpalas): 5,5–7,6
                                    Laktozė: ≤ 3,0 %
                                    Riebalai: ≤ 4,5 %
                                    Peleningumas: ≤ 3,5 %
                                    Geležis: ≤ 25 mg/100 g

                                       Sunkieji metalai:

                                    Švinas: < 0,1 mg/kg
                                    Kadmis: < 0,2 mg/kg
                                    Gyvsidabris: < 0,6 mg/kg
                                    Arsenas: < 0,1 mg/kg

                                       Mikrobiologiniai kriterijai:

                                    Aerobinių mezofilinių bakterijų skaičius: ≤ 10 000  KSV/g

                                       Enterobacteriaceae: ≤ 10 KSV/g

                                       Escherichia coli: nėra/g
                                    Koaguliazę gaminantys stafilokokai: nėra/g

                                       Salmonella: nėra/25 g

                                       Listeria: nėra/25 g

                                       Cronobacter spp.: nėra/25 g
                                    Pelėsiai: ≤ 50 KSV/g
                                    Mielės: ≤ 50 KSV/g
                                    KSV: kolonijas sudarantys vienetai“


title: 2018 m. spalio 30 d. Komisijos įgyvendinimo reglamentas (ES) 2018/1633, kuriuo leidžiama pateikti rinkai rafinuotą krevečių peptidų koncentratą kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
31.10.2018

                  LT

                  Europos Sąjungos oficialusis leidinys

                  L 272/29

         KOMISIJOS ĮGYVENDINIMO REGLAMENTAS (ES) 2018/1633
         2018 m. spalio 30 d.
         kuriuo leidžiama pateikti rinkai rafinuotą krevečių peptidų koncentratą kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą, kuriuo leidžiama pateikti Sąjungos rinkai naują maisto produktą ir kuriuo atnaujinamas Sąjungos sąrašas;

                     (4)

                     2016 m. gruodžio 22 d. bendrovė „Marealis AS“ (toliau – pareiškėjas) paprašė Suomijos kompetentingos institucijos leisti pateikti Sąjungos rinkai rafinuotą krevečių peptidų koncentratą, gaunamą atliekant šiaurinių paprastųjų krevečių (Pandalus borealis) kiautų ir galvų fermentinę hidrolizę, kaip naują maisto sudedamąją dalį pagal Europos Parlamento ir Tarybos reglamento (EB) Nr. 258/97 (3) 1 straipsnio 2 dalies e punktą. Paraiškoje prašoma rafinuotą krevečių peptidų koncentratą leisti naudoti maisto papilduose, skirtuose visiems suaugusiems vartotojams;

                     (5)

                     pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Reglamento (EB) Nr. 258/97 dėl naujų maisto produktų ir naujų maisto komponentų 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

                     (6)

                     paraiška leisti pateikti rinkai Sąjungoje rafinuotą krevečių peptidų koncentratą kaip naują maisto produktą buvo pateikta valstybei narei pagal Reglamento (EB) Nr. 258/97 4 straipsnį, tačiau paraiška taip pat atitinka ir Reglamente (ES) 2015/2283 nustatytus reikalavimus;

                     (7)

                     2017 m. kovo 8 d. Suomijos kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad rafinuotas krevečių peptidų koncentratas atitinka Reglamento (EB) Nr. 258/97 3 straipsnio 1 dalyje nustatytus naujų maisto sudedamųjų dalių kriterijus;

                     (8)

                     2017 m. kovo 13 d. Komisija pirminio vertinimo ataskaitą persiuntė kitoms valstybėms narėms. Kitos valstybės narės per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį pareiškė pagrįstų prieštaravimų dėl rafinuoto krevečių peptidų koncentrato saugos vartotojams, kurie serga hipotenzija, hipertenzija ir kurių spaudimas yra normalus, atsižvelgiant į galimą šio koncentrato antihipertenzinį poveikį, jo galimą šalutinį poveikį, susijusį su numanomu angiotenziną konvertuojančio fermento (ACE) inhibavimu, galimą poveikį širdžiai ir jo galimą sąveiką su vaistais, kurie naudojami kraujo spaudimo sutrikimams gydyti;

                     (9)

                     atsižvelgdama į kitų valstybių narių pareikštus prieštaravimus, Komisija 2017 m. rugsėjo 21 d. kreipėsi į Europos maisto saugos tarnybą (toliau – Tarnyba), prašydama jos atlikti papildomą rafinuoto krevečių peptidų koncentrato kaip naujos maisto sudedamosios dalies vertinimą pagal Reglamentą (EB) Nr. 258/97;

                     (10)

                     2018 m. vasario 2 d. pareiškėjas pateikė Komisijai prašymą apsaugoti nuosavybinius duomenis, esančius keliuose tyrimuose, pateiktuose siekiant pagrįsti paraišką, konkrečiai, de novo peptidų sintezės tyrime (4), ACE slopinamojo poveikio tyrimo analitinėje ataskaitoje (5), ūmaus toksiškumo per virškinamąjį traktą tyrime (6), in vitro bakterijų grįžtamųjų mutacijų tyrime (7), 90-ies dienų toksiškumo per virškinamąjį traktą tyrime (8), rafinuoto krevečių peptidų koncentrato antihipertenzinio poveikio ir saugos vertinimo tyrime su sveikais žmonėmis, turinčiais lengvos ar vidutinio sunkumo formos hipertenzijos simptomų (9), ir abipusiai aklame, placebu kontroliuojamame paraleliniame tyrime su sveikais žmonėmis, turinčiais lengvos ar vidutinio sunkumo formos hipertenzijos simptomų, kuriame vertinamas maisto papilduose esančio rafinuoto krevečių peptidų koncentrato antihipertenzinis poveikis ir sauga (10). 2018 m. kovo 29 d. pateiktoje paskesnėje paraiškoje pareiškėjas dar kartą to paprašė;

                     (11)

                     2018 m. balandžio 18 d. Tarnyba patvirtino mokslinę nuomonę dėl krevečių peptidų koncentrato kaip naujo maisto produkto saugos pagal Reglamentą (ES) 2015/2283 (Scientific Opinion on the safety of shrimp peptide concentrate as a novel food pursuant to Regulation (EU) 2015/2283) (11). Ta nuomonė atitinka Reglamento (ES) 2015/2283 11 straipsnio reikalavimus;

                     (12)

                     minėta nuomonė suteikia pakankamą pagrindą nustatyti, kad rafinuotas krevečių peptidų koncentratas, pagal siūlomas paskirtis ir laikantis pasiūlytų koncentracijos verčių naudojamas kaip maisto papildų sudedamoji dalis, atitinka Reglamento (ES) 2015/2283 12 straipsnio 1 dalį;

                     (13)

                     Tarnyba savo nuomonėje nurodė, kad 90-ies dienų toksiškumo per virškinamąjį traktą tyrimo duomenys buvo laikomi pagrindu vertinant rafinuoto krevečių peptidų koncentrato toksikologines savybes ir nustatant nepastebėto neigiamo poveikio ribą (NOAEL). Rafinuoto krevečių peptidų koncentrato antihipertenzinio poveikio ir saugos vertinimo tyrimo su sveikais žmonėmis, turinčiais lengvos ar vidutinio sunkumo formos hipertenzijos simptomų, duomenys ir abipusiai aklo, placebu kontroliuojamo paralelinio tyrimo su sveikais žmonėmis, turinčiais lengvos ar vidutinio sunkumo formos hipertenzijos simptomų, kuriame vertinamas rafinuoto krevečių peptidų koncentrato kaip maisto papildo antihipertenzinis poveikis ir sauga, duomenys buvo laikomi pagrindu nustatant šiai vartotojų kategorijai skirto naujo maisto produkto saugą. Todėl ji nusprendė, kad išvadų dėl rafinuoto krevečių peptidų koncentrato saugos nebūtų buvę galima padaryti be nepaskelbtų tų tyrimų ataskaitų duomenų;

                     (14)

                     gavusi Tarnybos nuomonę, Komisija paprašė pareiškėjo labiau patikslinti pateiktą pagrindimą dėl nuosavybės teisių į tyrimų ataskaitas reikalavimo ir patikslinti išimtinės teisės panaudoti tuos tyrimus reikalavimą, kaip nurodyta Reglamento (ES) 2015/2283 26 straipsnio 2 dalies a ir b punktuose. Pareiškėjas taip pat nurodė, kad paraiškos pateikimo metu jam pagal nacionalinę teisę priklausė nuosavybės teisė į tyrimus ir išimtinė teisė juos panaudoti, todėl trečiosios šalys negalėjo teisėtai gauti tyrimų ar jais naudotis. Komisija įvertino visą pareiškėjo pateiktą informaciją ir padarė išvadą, kad pareiškėjas pateikė pakankamą pagrindimą, kad įvykdė Reglamento (ES) 2015/2283 26 straipsnio 2 dalyje nustatytus reikalavimus;

                     (15)

                     todėl, kaip nustatyta Reglamento (ES) 2015/2283 26 straipsnio 2 dalyje, pareiškėjo duomenų rinkinyje pateikto 90-ies dienų toksiškumo per virškinamąjį traktą tyrimo, rafinuoto krevečių peptidų koncentrato antihipertenzinio poveikio ir saugos vertinimo tyrimo su sveikais žmonėmis, turinčiais lengvos ar vidutinio sunkumo formos hipertenzijos simptomų, ir abipusiai aklo, placebu kontroliuojamo paralelinio tyrimo su sveikais žmonėmis, turinčiais lengvos ar vidutinio sunkumo formos hipertenzijos simptomų, kuriame vertinamas rafinuoto krevečių peptidų koncentrato kaip maisto papildo antihipertenzinis poveikis ir sauga, be kurių Tarnyba nebūtų galėjusi įvertinti naujo maisto produkto, Tarnyba neturėtų naudoti paskesnių pareiškėjų naudai penkerius metus nuo šio reglamento įsigaliojimo dienos. Todėl naują maisto produktą, kurį leidžiama naudoti šiuo reglamentu, penkerius metus pateikti rinkai Sąjungoje turėtų būti leidžiama tik pareiškėjui;

                     (16)

                     tačiau leidimas tik pareiškėjui pateikti rinkai šį naują maisto produktą ir tik pareiškėjui panaudoti pareiškėjo duomenų rinkinyje pateiktą 90-ies dienų toksiškumo per virškinamąjį traktą tyrimą, rafinuoto krevečių peptidų koncentrato antihipertenzinio poveikio ir saugos vertinimo tyrimą su sveikais žmonėmis, turinčiais lengvos ar vidutinio sunkumo formos hipertenzijos simptomų, ir abipusiai aklą, placebu kontroliuojamą paralelinį tyrimą su sveikais žmonėmis, turinčiais lengvos ar vidutinio sunkumo formos hipertenzijos simptomų, kuriame vertinamas rafinuoto krevečių peptidų koncentrato kaip maisto papildo antihipertenzinis poveikis ir sauga, neužkerta kelio kitiems pareiškėjams teikti paraišką leisti pateikti rinkai tą patį naują maisto produktą, jei jų paraiška yra pagrįsta teisėtai gauta informacija, kuria pagrindžiamas leidimas pagal šį reglamentą;

                     (17)

                     kadangi naujas maisto produktas gaunamas iš vėžiagyvių ir jame gali būti žuvų, kitų vėžiagyvių ir moliuskų, kurie Europos Parlamento ir Tarybos reglamento (ES) Nr. 1169/2011 (12) II priede yra nurodyti kaip medžiagos arba produktai, sukeliantys alergiją arba netoleravimą, liekanų, maisto papildai, kurių sudėtyje yra rafinuoto krevečių peptidų koncentrato, turėtų būti tinkamai ženklinami laikantis minėto reglamento 21 straipsnio reikalavimų;

                     (18)

                     Europos Parlamento ir Tarybos direktyvoje 2002/46/EB (13) yra nustatyti reikalavimai maisto papildams. Leidimas naudoti rafinuotą krevečių peptidų koncentratą neturėtų daryti poveikio tai direktyvai;

                     (19)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Rafinuotas krevečių peptidų koncentratas, kaip nurodyta šio reglamento priede, įtraukiamas į Sąjungos leidžiamų naudoti naujų maisto produktų sąrašą, sudarytą Įgyvendinimo reglamentu (ES) 2017/2470.

               2.   Penkerius metus nuo šio reglamento įsigaliojimo tik pirminiam pareiškėjui:

                           —

                           bendrovei „Marealis AS“,

                           —

                           adresas: Stortorget 1, Kystens Hus, 2 aukštas, N-9008, Tromsø; adresas korespondencijai: P.O. Box 1065, 9261 Tromsø, Norvegija,

                     leidžiama pateikti rinkai Sąjungoje 1 dalyje nurodytą naują maisto produktą, nebent paskesni pareiškėjai gautų leidimą dėl šio naujo maisto produkto, nenaudodami pagal šio reglamento 2 straipsnį apsaugotų duomenų, arba jei gautų „Marealis AS“ sutikimą.

               3.   Į 1 dalyje nurodyto Sąjungos sąrašo įrašą turi būti įtrauktos šio reglamento priede nustatytos naudojimo sąlygos ir ženklinimo reikalavimai.

               4.   Šiame straipsnyje nustatytas leidimas neturi daryti poveikio Direktyvos 2002/46/EB nuostatoms ir Reglamento (ES) Nr. 1169/2011 nuostatoms.

            2 straipsnis
            Paraiškos dokumentų rinkinyje pateikti tyrimai, kuriais remdamasi Tarnyba įvertino 1 straipsnyje nurodytą naują maisto produktą ir kuriuos pareiškėjas laiko atitinkančiais Reglamento (ES) 2015/2283 26 straipsnio 2 dalyje nustatytus reikalavimus, negali būti naudojami paskesnių pareiškėjų naudai penkerius metus nuo šio reglamento įsigaliojimo dienos be „Marealis AS“ sutikimo.

            3 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (4)  Marealis A.S., 2016.

            (5)  Marealis A.S., 2009–2016.

            (6)  Marealis A.S., 2010.

            (7)  Marealis A.S., 2011.

            (8)  Marealis A.S., 2011.

            (9)  Sarkkinen, E., et al. 2013.

            (10)  Pelipyagina, T., 2016.

            (11)  EFSA Journal 2018; 16(5):5267.

            (12)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18).

            (13)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje „Leidžiami naudoti nauji maisto produktai“ įterpiama ši paskutinė skiltis:
                        „Duomenų apsauga“

                        2)

                        1 lentelėje („Leidžiami naudoti nauji maisto produktai“) abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    Duomenų apsauga

                                    „Rafinuotas krevečių peptidų koncentratas

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „Rafinuotas krevečių peptidų koncentratas“.

                                    Leidimas naudoti suteiktas 2018 m. lapkričio 20 d. Įtraukimas grindžiamas nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį.
                                    Pareiškėjas: „Marealis AS“, Stortorget 1, Kystens Hus, 2 aukštas, N-9008 Tromsø, adresas korespondencijai: P.O. Box 1065, 9261 Tromsø, Norvegija. Duomenų apsaugos laikotarpiu pateikti rinkai Sąjungoje naują maisto produktą rafinuotą krevečių peptidų koncentratą leidžiama tik „Marealis AS“, nebent paskesni pareiškėjai gautų leidimą dėl šio naujo maisto produkto, nesinaudodami nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį, arba gautų „Marealis AS“ leidimą.
                                    Duomenų apsaugos pabaigos data: 2023 m. lapkričio 20 d.“

                                    Direktyvoje 2002/46/EB apibrėžti maisto papildai, skirti suaugusiesiems

                                    1 200  mg per dieną

                        3)

                        Į 2 lentelę „Specifikacijos“ abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Specifikacija

                                    „Rafinuotas krevečių peptidų koncentratas

                                       Aprašymas

                                    Rafinuotas krevečių peptidų koncentratas – peptidų mišinys, gaunamas iš šiaurinių paprastųjų krevečių (Pandalus borealis) kiautų ir galvų per keletą gryninimo etapų, vėliau atliekant fermentinę proteolizę naudojant iš Bacillus licheniformis ir (arba) Bacillus amyloliquefaciens gautą proteazę.

                                       Charakteristikos/sudėtis

                                    Bendras sausosios medžiagos kiekis (%): ≥ 95,0 %
                                    Peptidai (w/sausosios medžiagos masė): ≥ 87,0 %, iš jų peptidai, kurių molekulinė masė < 2 kDa: ≥ 99,9 %
                                    Riebalai (w/w): ≤ 1,0 %
                                    Angliavandeniai (w/w): ≤ 1,0 %
                                    Peleningumas (w/w): ≤ 15,0 %
                                    Kalcis: ≤ 2,0 %
                                    Kalis: ≤ 0,15 %
                                    Natris: ≤ 3,5 %

                                       Sunkieji metalai:

                                    Arsenas (neorganinis): ≤ 0,22 mg/kg
                                    Arsenas (organinis): ≤ 51,0 mg/kg
                                    Kadmis: ≤ 0,09 mg/kg
                                    Švinas: ≤ 0,18 mg/kg
                                    Suminis gyvsidabrio kiekis: ≤ 0,03 mg/kg

                                       Mikrobiologiniai kriterijai:

                                    Bendras gyvybingų ląstelių skaičius: ≤ 20 000  KSV/g

                                       Salmonella: ND/25 g

                                       Listeria monocytogenes: ND/25 g

                                       Escherichia coli: ≤ 20 KSV/g
                                    Koaguliazę gaminantis Staphylococcus aureus: ≤ 200 KSV/g

                                       Pseudomonas aeruginosa: ND/25 g
                                    Pelėsiai/mielės: ≤ 20 KSV/g
                                    KSV: kolonijas sudarantys vienetai
                                    ND: neaptinkama“